钦定古今图书集成/理学汇编/文学典/第151卷 > 《送襄阳卢判官奏开河事》钱起
## 钦定古今图书集成/理学汇编/文学典/第151卷 > 《送襄阳卢判官奏开河事》钱起

千里趋魏阙，一言简圣聪。河流引关外，国用赡秦中。
有诏许其策，随山兴此功。连云积石阻，计日安波通。
飞櫂转年谷，利人胜岁丰。言归汉阳路，拜手蓬莱宫。
“紫殿赐衣出，青门酣酌同。晚阳过微雨，秋水见新鸿。
坐惜去车远，愁看离馆空。因思郢川守，南楚满清风。”